title: Ilesia de Sant Nicolau de Bari d'o Frago
text: Iste articlo ye sobre a ilesia de Sant Nicolau de Bari d'o Frago, en Cinco Villas; ta atros usos, se veiga Ilesia de Sant Nicolau.
  
  A ilesia de Sant Nicolau de Bari d'o Frago ye una ilesia adedicata a Sant Nicolau de Bari que se troba situata en O Frago, en a comarca aragonesa de Cinco Villas y provincia de Zaragoza, que pende eclesiasticament d'a Diocesi de Chaca. Ye protechita legalment con a suya declaración como Bien d'Intrés Cultural Se tracta d'a ilesia parroquial d'o lugar.
  
  O edificio orichinal se debantó mientres o sieglo XII en estilo romanico, tenendo una sola nau rectangular con vuelta de canyón con un abside semicercular, amás d'arcos faixons que descarregan dencima de columnas que tienen os chapitels decoratos con motivos vechetals, encara que en o sieglo XVI se i adhibioron una torre con planta quadrata con quatre pinaclos, una sagristía y dos capiellas laterals.
  
  A zaguera restauración d'a ilesia estió l'anyo 2010.
  
  Caracteristicas arquitectonicas 
  A ilesia tien dentradas en as suyas fronteras meridional y occidental, totas dos en estilo romanico, con timpanos y arcos de meyo punto, atribuitas a o mayestro de Sant Chuan d'a Penya (u mayestro d'Agüero), qui treballó en quantas ilesias de Cinco Villas. En as arquivoltas d'a suya frontera prencipal se i puet trobar a representación d'un calandario de tipo agricola, a on que cada mes de l'anyo se representa con una labor agricola concreta.
  
  Ye prou conoixito uno d'os suyos chapitels, a on se representa una bailarina, elemento decorativo común con quantas atras ilesias d'a redolada a on treballó o mayestro d'Agüero.
  
  En o suyo interior un retablo preside l'abside, situato dencima d'una cripta, estando asinas o presbiterio debantato, y bi ha tamién un coro d'o sieglo XIV.
  
  Mencions en fuents aragonesas 
  A ilesia de Sant Nicolau de Bari d'o Frago ye mencionata en textos aragoneses d'o "Fondo Sastago":
  
  Vinclos externos 
    Fachada de la Iglesia de San Nicolás de Bari de El Frago (Zaragoza), en www.3digitalia.com.
  
  Referencias 
  
  Nicolau de Bari d'o Frago
  Nicolau de Bari d'o Frago
  Nicolau de Bari d'o Frago
  Nicolau de Bari d'o Frago
  Frago
  Ilesia de Sant Nicolau de Bari
  Ilesia de Sant Nicolau de Bari